Վաղօրոք առաջարկվել էր դպրոցի բարձր դասարանցիներին ընթերցել «Չինական ճեպանկարներ» գիրքը և արտահայտել իրենց վերաբերմունքը գրքում դուր եկած հատվածի օգնությամբ։ Եվ ամեն մեկն ընտրել է իր ասելիքը՝ ճանաչողականից սկսած մինչև խոհեր և մտորումներ։ Բոլորի խոսքերում ընդհանուր աղերսներ հնչեցին. Հայաստանի և Չինաստանի բարեկամությունը գալիս է հին ժամանակներից և պատվով քննությունն է բռնել հազարամյակների խաչմերուկներում։ Այդ բարեկամությունը զուգակցվել է տնտեսականով՝ մետաքսի ճանապարհը հայ առևտրականներին՝ իր ապրանքներով տարել է մինչև Չինաստանի խորքերը, այնտեղից էլ չին առևտրականին բերել, հասցրել Անի, Արտաշատ։